FSFREEZE(8)

НАЗИВ
fsfreeze - обуставља приступ систему датотека (Ext3/4, ReiserFS, JFS, XFS)

УВОД

fsfreeze --freeze|--unfreeze тачка-качења

ОПИС

fsfreeze обуставља или враћа приступ систему датотека.

fsfreeze зауставља сваки нови приступ систему датотека и ствара стабилну слику на диску. fsfreeze је замишљен да се користи са хардверским RAID уређајима који подржавају стварање снимака.

fsfreeze је непотребан за device-mapper уређаје. Мапер уређаја (и LVM) сам замрзава систем датотека на уређају када се захтева прављење снимка стања. За више детаља погледајте страницу упутства dmsetup(8).

Аргумент тачка-качења је назив путање директоријума у коме је прикачен систем датотека. Систем датотека мора бити прикачен да би био залеђен (видите mount(8)).

Знајте да су ажурирања времена приступа такође обустављена ако је систем датотека прикачен традиционалним „atime“ понашањем (опција качења strictatime, за више о томе видите mount(8)).

ОПЦИЈЕ

-f, --freeze
    Ова опција захтева да се наведени систем датотека замрзне од нових измена. Када је ово изабрано, свим текућим трансакцијама у систему датотека је дозвољено да се заврше, нови write(2) системски позиви се заустављају, остали позиви који мењају систем датотека се заустављају, а сви прљави подаци, метаподаци и информације дневника се записују на диск. Сваки процес који покушава да пише на замрзнутом систему датотека ће блокирати чекање система датотека на одмрзавање.

    Знајте да чак и после замрзавања, систем датотека на диску може да садржи информације о датотекама које су још увек у поступку развезивања. Ове датотеке неће бити развезане све док се систем датотека не одмрзне или се не обави чисто качење снимка стања.

-u, --unfreeze
    Ова опција се користи за одмрзавање система датотека и омогућава радњама да наставе. Било које измене система датотека које су биле блокиране „freeze“-ом су одблокиране и допуштено им је да наставе.

-h, --help
    Приказује текст помоћи и излази.

-V, --version
    Исписује издање и излази.

ПОДРШКА СИСТЕМА ДАТОТЕКА

Ова наредба ће радити само ако подршка систем датотека има подршку за замрзавање. Списак ових система датотека обухвата (18.12.2016.) btrfs, ext2/3/4, f2fs, jfs, nilfs2, reiserfs, и xfs. Претходни списак може бити непотпун, јер је још система датотека добило подршку. Ако сте у дилеми, најлакши начин да сазнате да ли систем датотека има подршку је да направите мало качење повратне петље и испробате његово замрзавање.

БЕЛЕШКЕ

Ова страница упутства је заснована на xfs_freeze(8).

АУТОРИ

Написао је Hajime Taira.

ПОГЛЕДАЈТЕ ТАКОЂЕ

mount(8)

ПРИЈАВЉИВАЊЕ ГРЕШАКА

За пријављивање грешака, користите „https://github.com/util-linux/util-linux/issues[issue tracker]“.

ДОСТУПНОСТ

Наредба fsfreeze је део „util-linux“ пакета који се може преузети са